Κομητεία Πάτναμ (Φλόριντα)

Η Κομητεία Πάτναμ () είναι κομητεία στην πολιτεία της Φλόριντα των Ηνωμένων Πολιτειών Αμερικής. Κατά την απογραφή του 2020, είχε πληθυσμό  73,321 άτομα. Η διοικητική πρωτεύουσα (έδρα της κομητείας) είναι η Πάλατκα. 

Η κομητεία Πάτναμ δημιουργήθηκε στις 18 Ιανουαρίου 1849.  Ήταν η 28η κομητεία της Φλόριντα που δημιουργήθηκε από τμήματα των κομητειών Σαιντ Τζονς, Αλάτσουα, Όραντζ, Ντιβάλ και Μάριον. Η κομητεία πήρε το όνομά της προς τιμήν του Μπέντζαμιν Α. Πάτναμ, ο οποίος ήταν στρατιωτικός, δικηγόρος και νομοθέτης της Φλόριντα καθώς και ο πρώτος πρόεδρος της Ιστορικής Εταιρείας της Φλόριντα. Η Ιστορική Εταιρεία της κομητείας έχει καθορίσει ότι ο Μπέντζαμιν Α. Πάτναμ είναι εγγονός του στρατηγού Ισραέλ Πάτναμ, από τον οποίο έχουν πάρει το όνομα τους άλλες κομητείες και μέρη στις Ηνωμένες Πολιτείες. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 827 τετραγωνικά μίλια (2.140 τ. χλμ), εκ των οποίων 728 τετραγωνικά μίλια (1.890 τ.χλμ) είναι στεριά και 99 τετραγωνικά μίλια (260 τ. χλμ) καλύπτονται από ύδατα (λίμνες, ποτάμια). 

 Παραπομπές 

Κατηγορία:Κομητείες της Φλόριντα